MLDataScientist/Wikipedia-uzbek-2024-05-01 huggingface dataset:
Adile Nashit

Articles with hCards

Adile Nashit ( 1930-yil 17-iyunda tugʻilgan 1987-yil 11-dekabrda vafot etgan) turk aktrisasi boʻlib, u "Baxtli kunlar" va "Hababam Sınıfı" (Hababam Sınıfı) kabi filmlarda Munir Oʻzkulning sherigi sifatida tanilgan. Shuningdek, koʻplab spektakllar va filmlarda chiroyliy rollar ijro etgan. "Uykudan Önce" („Uyqudan oldin“) nomli bolalar dasturida hikoyachi ham boʻlgan.

Biografiya 
U Turk komediyachisi Nashit Oʻzjanning qizi boʻlgan, otasi Usmonlilar armiyasi polkovnigi, uning ammasi turk – arman teatri aktrisasi Amelya Xanim Selim Nashit Oʻzjanning singlisi edi. Istanbul Ayollar muzeyining rasmiy veb-saytida uning buvisi Usmonli Istanbulch kanto raqqosasi boʻlgan Küçük Virjin boʻlganligi aytiladi. Uning turmush oʻrtogʻi Yorgi va farzanlari Andre va Niko musiqachi boʻllishgan, Odilning onasi raqqosa va sahna aktrisasi boʻlgan. Adile Nashit ikki marta turmush qurgan Jemal Inje va Ziya Keskinerga turmushga chiqan. U Kemal Sunal, Munir Oʻzkul va boshqa taniqli turk aktrisalari va aktyorlari bilan rol oʻynagan.

2016-yilda Google Doodle uning 86 yoshini nishonladi.

Televizion 

 Annem Annem
 Uykudan Önce (1981)
 Kuruntu Ailesi (1986)

Manbalar

Tashqi havolalar 

 

1987-yilda vafot etganlar
1930-yilda tugʻilganlar
Karachaahmet qabristoniga dafn etilganlar
Yunon millatiga mansub turk xalqi
Tosh suvsar

Tosh suvsar (Martes foina), shuningdek, uy suvsar yoki oq koʻkrakli marten sifatida ham tanilgan, Yevropa va Markaziy Osiyoning koʻp qismida yashaydigan marten turidir.

Tavsifi 
Yoqimli, aqlli va shoʻx ariq sichqonga oʻxshash ushbu hayvonning vatani Markaziy Osiyo va Yevropa boʻlsada, Shimoliy Amerikaning bir qancha joylarida ham uchrab turadi. Bu susarlarning  rangi och kulrang-jigarrangdan to quyuq jigarranggacha farq qiladi. Hayvonning boʻynidan koʻkragiga qadar iyak ostida oq chiziq koʻrinish mumkin. Ammo, baʼzi sharqiy va janubiy hududlarda oq chiziq umuman yoʻq. Yosh suvsarlarning orqasida kulrang moʻynasi bor. Ushbu hayvon uy mushuki bilan bir xil oʻlchamda, ammo nozikroq tanaga ega.

Suvsar haqida 
Hayot davomiyligi: 3-18 yil

Ogʻirligi:1.5-2.5 kg

Uzunligi: 42-48 cm

Koʻpayishi 

 Koʻpayish mavsumi: Iyun-Avgust

 Homiladorlik davomiyligi: 7.5-9 oy

 Mustaqil yashashni boshlaydigan mudday: 2 oydan soʻng
 Bolasining nomlanishi: kit

Oziqlanish 
Tosh suvsarlar hamma narsalarni, xususan, kichikroq sut emizuvchilarni, mevalarni va tuxumlarni isteʼmol qilishadi.

Aholi

Tabiiy tahdidlar 
Tosh suvsarlar baʼzan zararkuranda boʻlganliklari uchun taʼqib qilinadi. Shuningdek, ular Hindiston, Rossiya va boshqa mamlakatlarda moʻynalari sababli ovlanadi. Biroq, bu tahdidlarning ushbu hayvonlarning sonini keskin darajada pasayishiga olib kelishi haqida hech qanday dalil mavjud emas.

Aholi soni 
IUCN maʼlumotlariga koʻra, tosh suvsarlar keng tarqalgan, ammo umumiy aholi soni hisobi mavjud emas. Hozirgi vaqtda bu tur IUCN Qizil roʻyxatida „Eng Kam Tashvishli“ deb tasniflangan va bugungi kunda uning soni barqarorligicha qolmoqda.

Ekologik joy 
Tosh suvsarlar Markaziy Yevropadagi sichqonlar va kalamushlar kabi zararkunandalarining aholi sonini nazorat qilishga yordam beradi va tulkilar, yovvoyi mushuklar va boyqushlar kabi hayvonlar uchun oʻlja hisoblanadi. Oʻrmonli hududlarda ular urugʻlarning tarqalishiga hissa qoʻshishi mumkin va Markaziy Yevropa oʻrmonlarida mevali oʻsimliklarning urugʻlarini tarqalishi uchun muhim hisoblanadi.

Manbalar

Havolalar 
Pine marten or stone marten – Waldwissen.net

Beech Marten – Animalia.bio – onlayn hayvonlar ensiklopediyasi
Manzil jamoati

Manzil jamoati – Turkiyaning Adıyaman shahrida paydo boʻlgan naqshbandiya-xolidiya soʻfiylik tariqatining bir tarmogʻi. Oʻz nomini Adıyamandagi Manzil qishlogʻidan olgan. Jamoat 1980-yilgi Turkiya davlat to‘ntarishi davrida hukumatni qo‘llab-quvvatlagani uchun tan olingan Mehmet Rashit Erol tomonidan asos solingan.

tarqalishi:
1980-yilgi harbiy toʻntarishdan soʻng, Manzil jamiyati qisman davlatni qoʻllab-quvvatlovchi diniy tartib sifatida obroʻsi tufayli tez oʻsishni boshdan kechirdi. Jamiyat Anqara va Istanbul kabi shaharlarga tarqaldi.

Manzil Turkiyadagi eng yirik va eng tez rivojlanayotgan diniy tariqatlardan biriga aylandi, u turli toifa vakillari, jumladan, kichik biznes egalari, ishsizlar, shahar va oʻrta sinf aholi vakillarini oʻziga tortdi. Jamiyat siyosatni qabul qildi va AK partiya qoʻli ostida faoliyat yuritadi.

Manbalar 

islom tarixi islom olimlari tasavvuf
Jaririya

Jaririya so‘fiylik tariqati bo‘lib, Shimoliy Sinaydagi eng yirik so‘fiylik tariqatlaridan biridir. Jaririya ordeni uning asoschisi Shayx Eid Abu Jarir sharafiga nomlangan, u Savarka qabilasi va Jarira urug‘idan bo‘lgan va 1940-yillarda Sinayda mazkur tariqatga asos solgan. Jarira qabilasi Bir al-Abed yaqinida istiqomat qiladi.

Bugungi kunda
Bugungi kunda Misrda 130 ta masjidi mavjud.

 Sinay viloyati guruhining tahdidlariga javoban Jaririya tariqati o‘zining maqom ziyoratgohlarini gumbazsiz qayta qurishga qaror qildi.

Jaririya tariqati alaviy-ahmadiy, alaviya, darqoviyaa va shoziliya tarmoqlaridan kelib chiqqan.

Manbalar 

islom tarixi  tasavvuf
Gʻolibiy tariqati

Tasavvufning Gʻolibiy tariqati Qodiriya va Rifoiya tariqatlari avlodi.

tarixi
u islomolamidagi dagi eng qadimgi va eng mashhur tariqatlarning birlashuvidir. U 1993-yilda ushbu maktablardan chiqib ketgunga qadar Qodiriya-Rifoiya tariqati deb nomlanib, keyin esa shayxi Gʻolib Hasan Kushchuoʻgʻli nomi bilan atala boshlagan. Tariqatining markaziy dargohi Anqarada joylashgan boʻlib, uning Turkiya boʻylab turli boʻlimlari mavjud (masalan, Istanbul, Chorum, Adana, Gaziantepa, Kutahya, Isparta, Antaliya). Gʻolibiylar fiqhda hanafiy, tabiatan alaviylardir.

Manbalar 

Islom tarixi
islom
KaOS

KaOS – bu KDE muhitining soʻnggi versiyasi, LibreOffice ofis toʻplamini va Qt uskunalar toʻplamini, shuningdek boshqa mashhur dasturiy taʼminot dasturlarini ham oʻz ichiga olgan Linux distribyutsiyasi.

Tarix 
KaOS ning birinchi versiyasi „KdeOS“ sifatida 2013 yilda chiqarilgan. Distributiv nomi va KDE muhiti oʻrtasida chalkashliklarni oldini olish maqsadida 2013-yil sentabr oyida ushbu distributiv nomi „KaOS“ ga oʻzgartirildi.

Imkoniyatlari 
KaOS ISO tasvir fayli orqali tarqatiladi va faqat 64-bitli x86 arxitekturali protsessorlarni qoʻllab-quvvatlaydi.

KaOS – bu ish stoli relizi boʻlib, noldan juda aniqlik bilan yaratilgan. Bitta ish stoli muhitiga (KDE Plazma 5), bitta asboblar toʻplamiga (Qt toolkit), yagona arxitektura(x86 64-bit), eng qulay vositalar va ilovalarni ishlab chiqishga eʼtibor qaratiladi.

Ilovalar 
Standart ilovalarga quyidagilar kiradi:

Sharhlar 
Phoronix 2016 yilda shunday deb yozgan edi: „Umuman olganda, men ushbu distributivning bir qismi boʻlganimdan juda mamnunman. KaOSni oʻrnatish oson edi va KDE Plazma 5 stekida tez ishlay boshladi. Umuman olganda, bu mening KaOS bilan oʻtkazgan qiziqarli va yoqimli bir necha soatim boʻldi.“ 

FossMint nashri 2017 yilda KaOSga shunday taʼrif berib oʻtadi:

"Zamonaviy, ochiq manbali, chiroyli dizaynlashtirilgan, QT va KDEga asoslangan Linux distrosi. Bu standart ish stoli muhiti sifatida KDE Plazma bilan keladigan, paket menejeri sifatida Pacmandan foydalanadigan va GitHubda 3-tartibli tuzilma omboriga ega boʻlgan prokat versiyadir. Ubuntu va shunga oʻxshash distrolar oʻrnatilganidan soʻng kelajakdagi yangilanishlar haqida bosh qotirishingiz kerak, bu yerda esa shunchaki „Asosiy versiya“ni yangidan oʻrnatish yoki umuman oʻrnatmaslik haqida qaror qilishingiz kerak xolos." 

Hectic Geek ham 2014 yilda KaOSni koʻrib chiqdi va ushbu distributivni tez tarqalmayotganini, biroq barcha kerakli ilovalarni oʻz ichiga olganligini yozdi.

DistroWatch Weekly nashridan Jesse Smith() KaOS 2014.04 versiyasiga sharh yozdi. Smithning taʼkidlashicha, KaOS imkoniyatlari boshqa distributivlarga qaraganda ancha yuqoridir.

Robert Rijkhoff() DistroWatch Weekly uchun KaOS 2017.09 versiyasini koʻrib chiqdi va u „KaOS biroz oʻzgacharoq distro boʻlishga biroz harakat qilayotganga oʻxshaydi“ - deya yozgan oʻz sharhida.

ZDNet KaOS 2014.06 haqida amaliy sharh yozdi:

Dedoimedo KaOS 2014.12 ga quyidagicha sharh yozdi:

Linux.com saytidan Jack Wallen() 2016 yilda KaOS haqida oʻz fikrini bildirdi va distributiv chiroyli ekanligini aytib oʻtdi.

Manbalar

Havolalar 

 
 KaOS Forum
2013-yilgi dasturlar
Linux distributivlari
KDE
Gulshaniy tariqati

Gulshaniy (turk- Gülşenî) – Misrda vafot etgan Sharqiy Anadoludan boʻlgan turkman soʻfiy shayxi Pir Ibrohim Gulshaniy tomonidan asos solingan xilvatiy tariqati. Uning nasabi Ozarbayjondagi Oguzata shohga borib taqaladi.

tarixi

Usmonlilar Misrni zabt etgandan soʻng, Gulshaniy tariqati Usmonlilar armiyasining Misrdagi askarlari orasida mashhur boʻldi. Bu tariqat keyinchalik Diyorbakir va Istanbulga qaytarildi, u yerda bir qancha zoviyalar yoki takkalar tashkil etildi.

ro'yhatga olinishi
Ibrohim Gulshaniy Qohiradagi 1519-1524-yillarda qurilgan zoviyaga dafn etilgan. Hozirda xaroba bino Jahon yodgorliklari jamg‘armasining 2018-yilgi xavf ostidagi yodgorliklar ro‘yxatiga kiritilgan.

Selamsizdagi Uskudarda Turkiyadagi rum xalqining soʻfiylari tomonidan Gulshaniy-Sezai soʻfiylik tariqati tashkil etilgan.

Manbalar 

Islom tarixi
islom
Haqqoniy Anjuman

Haqqoniy Anjuman (urdu: حقانی انجمن) 1876- yilda so‘fiy muftiysi Mavlono Azangachhi Shaheb tomonidan tashkil etilgan, Bangladeshdagi islomiy nodavlat tashkilot bo‘lib, bosh ofisi Bagmari, Kalkutta, G‘arbiy Bengaliya, Hindistonda joylashgan. Tashkilot so‘fiylik ta’sirida va ijtimoiy soha bilan bog‘liq faoliyat yuritadi.

etimologiyasi
Haqqoniy Anjumanning lug‘aviy ma’nosi “haqiqat tashkiloti” demakdir.

Manbalar 

islom tarixi  tasavvuf
Ishq-Nuriy tariqati

Ishq-Nuriy tariqati mashhur va ancha qadimgi Chishtiya so‘fiy tasavvuf ta’limoti yoki tizimining bir tarmog‘i yoki shoxidir.

Kelib chiqishi
Tariqatga Chishtiy so‘fiy donishmand va shayx Xoja Xolid Mahmud Siddiqiy Chishtiy tomonidan,1960-yillarning oxirida Pokistonning Lahor shahrida asos solingan. Uning asoschisi dastlab an’anaviy Chishtiy tariqatining Chishtiy-Nizomiy donishmandi bo‘lib, u ushbu tizim ta’limotlarini “zamonaviy tarzda ifodalash” zarurligini his qilgan. Ishq-Nuriy tariqati ilohiy ishqni ta’limot asosi qilib olishga intildi va bunda Xoja Muyiniddin Chishtiy va Bobo Farid kabi oldingi so‘fiy donishmand va avliyolarning, shuningdek, Rumiy kabi boshqa universal so‘fiylarning ko‘plab g‘oyalarini aks ettirdi. Keng, umumbashariy sevgi va minnatdorchilik tariqat ta’limotining asosiy tamoyillaridan biri bo‘lib qolmoqda.

Amaliyot
Ishq-Nuriy tariqati faoliyati kichik miqyosda faqat Janubiy Osiyoda, asosan Pokiston, Hindiston va Bangladeshda davom etmoqda. Hozirda Yevropa va Yaqin Sharqning ayrim qismlarida ba’zi odamlar bu tariqatga ergasha boshlaganiga ishoniladi.

Manbalar 

islom tarixi  tasavvuf
Frank Yerby

Frenk Garvin Yerby ( – ) amerikalik mashhur yozuvchi, asosan, 1946-yilda yozgan "The Foxes of Harrow" tarixiy romani bilan tanilgan.

Taʼlimi 
Yerby 1916-yil 5-sentabrda Gruziyaning Augusta shahrida tugʻilgan, mehmonxona eshigi boshligʻi lavozimida ishlagan Rufus Garvin Yerby (1886–1961) va oʻqituvchi Vilhelmina Ethel Yerbi (1888–1960)ning toʻrt farzandi orasida ikkinchisi boʻlgan. Yerbyning kelib chiqishi qora, oq va tubjoy amerikalik boʻlgan. Keyinchalik yozuvchi oʻzini „ajdodlari roʻyxatini Birlashgan Millatlar Tashkiloti kabi oʻqiydigan yosh yigit“ deb ataydi. Yerbining ukalaridan biri Alonzo Yerb, Bostondagi Garvard school of Public Health da dekan oʻrinbosari va Nyu-York shahar kasalxonalari komissari lavozimlarida ishlagan.

Yerby bolaligida Lucy Leney tomonidan asos solingan afro-amerikaliklar uchun maxsus maktab boʻlgan Augustaʼs Haines institutida tahsil olgan. Institutni 1933-yilda tugatgan. 1937-yilda u Peyn kollejini ingliz tili boʻyicha bakalavr darajasi bilan tugatgan.1938-yilda Fisk universitetida dramatik sanʼat boʻyicha magistr darajasini olgan.

Ijodi 
Adib dastlab, Antebellum shahri janubidagi odamlar orasida oʻzining ishqiy romanlari bilan mashhur edi. Asr oʻrtalarida Pericle Afinasidan tortib, qorongʻu asrlarda Yevropagacha boʻlgan eng koʻp sotilgan tarixiy romanlar qismlarini yozishni boshladi. Yerby oʻzining tarixiy asarlari uchun izlanishlarda juda koʻp mashaqqat chekdi va koʻpincha oʻzining mana shu tarixiy asarlaridan koʻngli toʻldi. Yozuvchi jami 33 ta roman yozgan.

1946-yilda  "The Foxes of Harrow" ni nashr etdi, janubiy tarixiy romantika afro-amerikaliklarning milliondan ortiq nusxada sotilgan ilk romani boʻldi. Ushbu asarda adib janrning koʻplab eng tanish xususiyatlarini sodiqlik bilan takrorladi. Gollivud studiyasi tomonidan ekranga moslashtirish uchun xuddi mana shu kitob asosida ssenariy yozildi. Nihoyat, kitob 1947-yilda Reks Xarrison va Maureen O'Hara ishtirok etgan xuddi shu nomdagi Oskar mukofotiga nomzod boʻlgan filmga aylandi.

Shaxsiy hayoti 
Yerby 1941-yilda Flora Helen Claire Williams (1921 – 2001) bilan turmush qurdi. Ularning toʻrt farzandi bor edi..Ular 1955-yilga kelib ajralishdi va ularning ajrimlari 1956-yilda yakunlandi. Shundan soʻng, Yerby ikkinchi marta 1956-yilda Blanca Calle-Perez bilan turmush qurdi.

Manbalar 

1991-yilda vafot etganlar
1916-yilda tugʻilganlar
Yozuvchilar
Shvetsiya-NATO munosabatlari

Shvetsiya va Shimoliy Atlantika Shartnomasi Tashkiloti (inglizcha: North Atlantic Treaty Organization, qisqartma shakli: NATO) yaqin munosabatlarga ega va muntazam ravishda qoʻshma mashgʻulotlar olib boradi, tinchlikparvarlik operatsiyalarda hamkorlik qiladi va maʼlumot almashadi. Shvetsiya 2024-yil 7-martida NATO tarkibiga kirdi, unga qadar ushbu tashkilot aʼzosi boʻlmagan Yevropa Ittifoqining beshta aʼzosidan biri edi. Shvetsiya 1994-yil 9-mayda Tinchlik yoʻlidagi hamkorlikka qoʻshildi 

Tarixan, Shvetsiya aholisining bir qismi NATOga aʼzo boʻlish tarafdori boʻlgan, biroq aʼzolik masalasi 2022-yilda Rossiyaning Ukrainaga bostirib kirishi ortidan ancha ommalashdi va Shvetsiya hukumati 2022-yil 18-mayda tashkilotga aʼzo boʻlish uchun ariza berdi. 2022-yil 5-iyulda NATO Shvetsiyaning alyansga qoʻshilish protokolini imzoladi va ushbu protokol sentyabr oyigacha deyarli barcha NATOga aʼzo davlatlar tomonidan ratifikatsiya qilindi. Ammo Shvetsiyaning NATOga aʼzo boʻlish talabi tasdiqlanishidan oldin talab qilinadigan oxirgi ikki ratifikatsiya hujjati Vengriya va Turkiya tomonidan tasdiqlanishi kerak va hozirda ushbu jarayon 2023-yilning kuzida boʻlishi kutilmoqda.

Tarix

Napoleon urushlaridan keyin Shvetsiyaning betarafligi 
19-asrda (1800-yillar) Shvetsiya betaraflik siyosatini qabul qildi chunki Shvetsiyaning Napoleon urushlarida ishtirok etishi natijasida mamlakat hududining uchdan bir qismini(Asosan Finlandiya hududini) Rossiyaga boy bergan va shu jumladan ancha yoʻqotishlarga ham ega edi. Shu vaqtdan boshlab Finlandiya  1917-yilda mustaqillikka erishgunga qadar Rossiya mustamlakasi boʻlib qoldi. Doimiy ravishda Napoleonga qarshi siyosat olib borgan va shu tariqa urushga sabab boʻlgan Shvetsiya qiroli Gustav IV Adolfga nisbatan norozilik kuchaydi va 1809-yilda davlat toʻntarishini keltirib chiqardi. Napoleon urushlari davridan beri Shvetsiya hech qanday toʻgʻridan-toʻgʻri qurolli toʻqnashuvni boshlamagan va mamlakat hatto Birinchi va Ikkinchi Jahon urushlarida ham betaraflik siyosatini afzal koʻrdi.

1949–1995: Sovuq urush davrida Shvetsiyaning betarafligi 
1949-yilda NATO tashkil topganida, Shvetsiya ushbu ittifoqga qoʻshilmaslikni tanladi. Shuningdek Sovuq urush davrida Gʻarb bilan koʻpgina hamkorlik qilganiga qaramay, betaraflik siyosatini saqlab qoldi.

2022–2023 yillardagi aʼzo boʻlish jarayoni 

2022-yil 17-mayda Shvetsiya tashqi ishlar vaziri Ann Linde Finlandiyaning NATOga aʼzo boʻlish niyatidan keyin  Shvetsiyaning NATOga aʼzo boʻlish haqidagi arizasini imzoladi. 2022-yil 18-may kuni har ikkala davlat ham NATOga aʼzo boʻlish uchun rasman ariza topshirdi. Yevropa Ittifoqi Finlandiya va Shvetsiyaning NATO aʼzoligini qoʻllab-quvvatlashini eʼlon qildi  va shuningdek 2022-yil may oyida Portugaliya hukumati Finlandiya va Shvetsiyaning NATOga aʼzo boʻlishini toʻliq qoʻllab-quvvatlashini eʼlon qildi. Turkiya prezidenti Rajab Toyyib Erdoʻgʻan Finlandiya va Shvetsiyaning NATOga aʼzo boʻlishiga qarshiligini bildirib, Turkiya hukumati ularning arizasini qoʻllab-quvvatlashi mumkin emasligini aytdi.

Manba
Adivi Sesh

Articles with hCards
Adivi Sesh Sunny Chandra (1984-yil 17-dekabrda tugʻilgan) hindistonlik aktyor, rejissyor va ssenariy yozuvchi boʻlib, asosan telugu tilidagi filmlarda rol ijro etadi. Sesh Haydarobodda tugʻilgan va Kaliforniyaning Berkli shahrida oʻsgan. U 2010-yilda "Karma" filmida bosh aktyor va rejissyor sifatida birinchi debyut ishini boshlagan. Panjaa (2011), Balupu (2013) va Baaxubali: Muqaddima (2015) filmlarida salbiy rollarni oʻynagan. Soʻng Adivi Sesh Sunny Chandra Kshanam (2016), Ami Thumi (2017), Gudachari (2018), Evaru (2019), Mayor (2022) va HIT (2022) filmlarida oʻynagan rollari muvaffaqiyatga erishgan. Adivi Sesh eng yaxshi ssenariy uchun IIFA Telugu mukofotini va Kshanam filmidagi ssenariysi uchun Nandi mukofotini qoʻlga kiritdi.

Hayotining boshlanish davri 
Adivi Sesh Sunny Chandra 1984-yil 17-dekabrda Hindistonning Andhra Pradesh shtatidagi Haydarobod shahrida (Hindistonning hozirgi Telangana shtati) tugʻilgan. U Berkli shahrida (Kaliforniya) oʻsgan. U yerda Berkli oʻrta maktabida va San-Fransisko Davlat Universitetining bakalavriatida oʻqigan.

Adivi Seshning singlisi AQShda shifokor boʻlib ishlaydi. Uning amakivachchasi Sai Kiran Adivi rejissyor bo'lgan. Seshning amakisi Adivi Baapiraju yozuvchi, dramaturg va ozodlik kurashchisi edi. Adivi Sesh vegetariancha ovqatlarni iste'mol qiladi.

Karyera 
Sesh Sontham (2002) filmida mehmon aktyor sifatida birinchi rolini ijro qildi. Rediff uning ijrosini yuqori baholadi: „Aktyorlik borasida Sesh Adivi yaxshi rol oʻynaydi. Uning ssenariy yozish mahorati ham eʼtiborga loyiq. U Telugu kinosiga yangi ijrolarni kiritishga harakat qildi.“

Manbalar 

Tamil kino aktyorlari
Telugu tilidagi kino aktyorlari
XXI asr hind kino aktyorlari
XXI asr hind kino rejissyorlari
Hindistonlik sahna aktyorlari
Hindistonlik ssenariy mualliflari
Nandi mukofoti sovrindorlari
Yashayotgan insonlar
Hind kino aktyorlari
1985-yilda tugʻilganlar
Nasuhiy tariqati

Nasuhiy tariqati Xilvatiy tariqatining shahobchasi sanaladi. Uning asoschisi Pir Nasuhiy bir qancha asarlar, jumladan, Qur’on tafsirini ham yozgan sermahsul muallif edi. U vafot etdi va Istanbulning Uskudar shahridagi O‘zbeklar takkasiga dafn qilindi. O’sha vaqtda uning tariqati keng tarqalgan tariqat emas edi va faqat Istanbul va Bursada bir qancha takkalarga ega edi.

manzili
Nasuhiy tariqati markazi Istanbulning Uskudar tumanidagi Doganjilar tumanida bo‘lib, tariqatning buyuk shayxi Nasuhiy takkasi o’sha yerda edi.

takkani tarixi
Turkiya respublika bo‘lgach, barcha takkalar yopildi. Nasuhiy tekkasi keyinchalik masjid shaklida ochilgan, shunday bo‘lsa-da hali hamon takka majmuasi orqa tarafidan katta qismi omma uchun yopiqligicha qolmoqda. Shayx Nasuhiyning maqbarasi Turkiyadagi taqvodor musulmonlar uchun ziyoratgoh boʻlib qolmoqda, chunki u Istanbuldagi musulmon avliyolaridan biri boʻlgan (ayniqsa, Aziz Mahmud Hudoiyga nisbatan). U hali ham Xilvatiy tariqatida muhim shayx hisoblanadi.

Manbalar 

Islom tarixi
islom
Buck Newton

Eldon Sharp „Bauck“ Newton III (1968 yil 5 iyulda tugʻilgan) – amerikalik huquqshunos va siyosatchi , Shimoliy Karolina Bosh Assambleyasida (shtat qonun chiqaruvchi organi) NC Senat okrugi 4 (Uilson, Grin va Ueyn okruglari) vakili boʻlgan Respublikachi shtat senatori boʻlib xizmat qiladi.  Newton dastlab 2010 yilgi saylovlarda muvoffaqiyatli qatnashib demokrat amaldagi prezident Albin B. Swindellni magʻlub etishga sazovor boʻldi va Shimoliy Karolina Senatida oʻchmas iz qoldirishga sazovor boʻldi.  

2016- yilda Newton Shimoliy Karolina Bosh prokurori lavozimiga Respublikachilar partiyasidan nomzod boʻlib, demokrat Josh Steynga  25 000 ovoz toʻplagan holda, 0,5% farq bilan magʻlub boʻldi.

2022- yilda Newton Shimoliy Karolina Senatining 4-okrugida amaldagi demokrat Tobi Fitchni arzimagan 16 ball farq bilan magʻlub etishga sazovor boʻldi va uning oʻrnini egalladi.

Erta hayot va taʼlim 
Shimoliy Karolina shtatining Uilson shahrida tugʻilgan boʻlib, Newton Appalachian shtat universitetiga oʻqishga kirdi, oldinroq Hunt oʻrta maktabini tamomlagan oʻquvchilardan biri edi. ADUda siyosatshunoslik boʻyicha bakalavr darajasini oldi. 

Kollejdan soʻng Newton AQSh Senatida Tashqi aloqalar qoʻmitasida senator Jessi Xelmsning yordamchisi boʻlib ishlash sharafiga muyasar boʻlgan. 

Newton, shuningdek, Kempbell universitetining huquq fakultetini tamomlagan va U Uilsondagi Newton va Li firmasida 16 yil davomida advokatlik bilan shugʻullangan va 2010 yilda shtat qonun chiqaruvchi organida qonun chiqaruvchi boʻlgan

Davlat idorasi 
2007 yildan 2011 yillar oraligʻida Newton shtat senatori Albin B. Swindell oʻrniga ishladi va 2011 yil boshida shtat poytaxtida lavozimga kirishgunga qadar Vilson okrugi Respublikachilar partiyasi raisi lavozimida ish olib borgan. 

Shtatning LGBT masalalari boʻyicha qonuniga javoban Newton, Shimoliy Karolinadagi qonun loyihasini qoʻllab-quvvatlovchi konservativ mitingda 2 (a.k.a) „HB2“),  „Uyga boring, bugun ishlashga majbur boʻlgan doʻstlaringiz va oilangizga bu nima ekanligini va davlatimizni toʻgʻri saqlash uchun hammamiz zoʻr berib harakat qilishimiz uchun qanchalar kurashishimiz kerakligini ayting“ dedi.  Keyinchalik bergan intervyusida Newtonning aytishicha, uning mitingdagi soʻzlari „erkaklarni ayollar xonasidan uzoqroq tutish shart emas“ degan maʼnoni anglatadi.  Newton, shuningdek, kamalak bayroqlarini silkitadigan odamlarga nisbatan narsalar har doim shunday boʻlganliga va oʻzgarmasligiga oʻrganishlari kerakligini aytdi. 

Newton 2016-yilda Respublikachilar partiyasidan boshqa partiyalar singari rasmiy nomzod sifatida shtat bosh prokurori lavozimiga daʼvogarlik qilgan.  Ammo U noyabr oyida Demokratik partiyadan nomzod Josh Steynga yutqazdi.

U 2022 yilda mashaqatli mehnati tufayli amaldagi senator Tobi Fitchni magʻlub etib, yana shtat Senatiga saylandi.

Maʼlumotnomalar

Tashqi havolalar 

 Shimoliy Karolina Bosh Assambleyasi – Senator ES (Bak) Nyuton (Rep)
 Ballotpedia da Bak Nyuton
 Project Vote Smart – Senator Bak Nyuton (NC) profili
1968-yilda tugʻilganlar
Yashayotgan insonlar
Qudusiya tariqati

Qudusiya - Indoneziyadagi so‘fiylik tariqati bo‘lib, 1968-yilda Bantenning Silegon shahrida tashkil etilgan.

tarixi
Qudusiya tariqatining murshidi Suprapto bin Kadis Darmosuxarto (1929–2011) boʻlib, shogirdlari tomonidan Suprapto Kadis nomi bilan tanilgan. Hozirda bu lavozimni Suprapto vafotidan keyin mandat olgan Zamzam Tanuvijaya egallab turibdi.

etimologiya
“Qudusiya” nomi Suprapto ta’limotining markaziy mavzusi bilan chambarchas bog‘liq bo‘lib, u Qur’onda yozilganidek Ruhul-Qudus (Muqaddas Ruh) tushunchasini qayta tiklash va tushuntirishdir.

nomi
Tariqat ilgari “Tariqa Kadisiya” deb atalgan, bu ismni tariqat a’zolari ustozlari ismiga nisbatan qo‘yganlar. 2018-yilda Tanuvijaya tariqatning nomini Qudusiyaga o‘zgartirdi.

Manbalar 

islom tarixi  tasavvuf
Zohidiya

Zohidiya so‘fiylik tariqatiga lahijonlik Zohid jiyloniy tomonidan asos solingan. Safaviylar sulolasida hali Safaviya tariqati yuzaga chiqmay turib uning xabarchisi sifatida paydo bo‘lgan Zohidiya tariqati va uning murshidi Shayx Zohid Giloniy Eron tarixida alohida o‘rin tutadi.

etimologiyasi
Bu tariqat oʻzining kelib chiqishini oltita mangur (qabila) ajdodlaridan biri boʻlgan Zarrin va Muhammad alayhissalomga borib taqaydi.

Manbalar 

Islom tarixi
islom